Document ID: 31984R3263

*****
ΚΑΝΟΝΙΣΜΟΣ (ΕΟΚ) αριθ. 3263/84 ΤΗΣ ΕΠΙΤΡΟΠΗΣ
της 20ής Νοεμβρίου 1984
που παρατείνει τον κανονισμό (ΕΟΚ) αριθ. 1888/83 για την υπαγωγή των εισαγωγών ορισμένων κλωστοϋφαντουργικών προϊόντων, καταγωγής Αργεντινής, σε καθεστώς κοινοτικής επιβλέψεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος εισαγωγών (1), όπως τροποποιήθηκε με τον κανονισμό (ΕΟΚ) αριθ. 899/83 (2), και ιδίως το άρθρο 10,
Ύστερα από διαβουλεύσεις με τη Συμβουλευτική Επιτροπή, η οποία έχει συσταθεί βάσει του εν λόγω κανονισμού,
Εκτιμώντας:
ότι οι εισαγωγές στην Κοινότητα κλωστοϋφαντουργικών προϊόντων καταγωγής Αργεντινής και πολλών άλλων προμηθευτριών χωρών, που είναι σε παρόμοια κατάσταση με την Αργεντινή, έχουν υποβληθεί σε ειδικό καθεστώς εισαγωγών σύμφωνα με τους όρους των διμερών συμφωνιών, έληξε στις 31 Δεκεμβρίου 1982· ότι οι συμφωνίες αυτές προβλέπουν, μεταξύ άλλων, διαδικασίες με τις οποίες θα μπορούσαν να ελεγχθούν και να περιοριστούν οι εισαγωγές τέτοιων προϊόντων·
ότι η Κοινότητα έχει διαπραγματευθεί με τις άλλες προμηθεύτριες χώρες νέες διμερείς συμφωνίες βάσει των οποίων οι εισαγωγές κλωστοϋφαντουργικών προϊόντων υπάγονται σε παρόμοιο ειδικό καθεστώς εισαγωγών από την 1η Ιανουαρίου 1983·
ότι δεν υπάρχει τέτοια συμφωνία με την Αργεντινή· ότι οι εισαγωγές τέτοιων προϊόντων δεν υπάγονται σε ειδικό καθεστώς εισαγωγών από την 1η Ιανουαρίου 1983·
ότι, από την 1η Ιανουαρίου 1983, με τους κανονισμούς της Επιτροπής (ΕΟΚ) αριθ. 3605/82 (3) και (ΕΟΚ) αριθ. 1888/83 (4), όπως παρατάθηκε από τον κανονισμό (ΕΟΚ) αριθ. 3509/83 (5), επιβλήθηκε κοινοτική επίβλεψη ορισμένων κλωστοϋφαντουργικών προϊόντων καταγωγής Αργεντινής·
ότι οι λόγοι οι οποίοι δικαιολογούν τη θέσπιση των μέτρων αυτών έναντι των εισαγωγών προϊόντων καταγωγής των εν λόγω χωρών εξακολουθούν να ισχύουν και ότι τα μέτρα αυτά πρέπει να διατηρηθούν,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1888/83 παρατείνεται μέχρι τις 31 Δεκεμβρίου 1985.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1985.
Εφαρμόζεται μέχρι τις 31 Δεκεμβρίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Νοεμβρίου 1984.

Labels: 3
1